28/01/2015 | Administración LocalMunicipal
Santiago de Compostela
Secretaría Xeral
Acordo da Xunta de Goberno sobre delegación de competencias

A Xunta de Goberno da cidade de Santiago de Compostela, na sesión extraordinaria que tivo lugar o día 15 de xaneiro de 2015 adoptou o seguinte acordo: 1.1) Dáse conta á Xunta de Goberno Local da proposta da alcaldía, de data 5 de xaneiro de 2015, do seguinte teor literal: “De conformidade co previsto no artigo 127.2 da Lei 7/85 de 2 de abril, Reguladora das bases de réxime local, e decreto desta alcaldía de 19 de decembro de 2014; Que pola Xunta de Goberno da cidade de Santiago de Compostela se deleguen as competencias que figuran no Punto 3, aparto 1, do acordo da Xunta de Goberno de 11 de xullo de 2014 (BOP 14-08-14, número 154), nas concelleiras: Dona María Ángeles Antón Vilasánchez, concelleira delegada de Normalización Lingüística e Dona María Teresa Cancelo Márquez, concelleira delegada de Educación e Xuventude. A delegación de competencias comprenderá as facultades de resolver os recursos de reposición contra os actos ditados polo órgano delegado. Todas estas delegacións enténdense efectuadas, salvo que por lexislación específica as competencias delegadas estean atribuídas a outro órgano municipal. Nas notificacións das resolucións que diten os respectivos concelleiros delegados, farase constar esta circunstancia, de conformidade co que dispón o artigo 13.4 da Lei 30/92 de réxime xurídico das administracións públicas e do procedemento administrativo común (LRXAP e PAC). Esta delegación terá efectos dende a data de adopción do acordo correspondente.” Delegar as competencias que figuran no Punto 3, aparto 1, do acordo da Xunta de Goberno de 11 de xullo de 2014 (BOP 14-08-14, número 154), nas concelleiras: Dona María Ángeles Antón Vilasánchez, concelleira delegada de Normalización Lingüística e Dona María Teresa Cancelo Márquez, concelleira delegada de Educación e Xuventude. A delegación de competencias comprenderá as facultades de resolver os recursos de reposición contra os actos ditados polo órgano delegado. Todas estas delegacións enténdense efectuadas, salvo que por lexislación específica as competencias delegadas estean atribuídas a outro órgano municipal. Nas notificacións das resolucións que diten os respectivos concelleiros delegados, farase constar esta circunstancia, de conformidade co que dispón o artigo 13.4 da Lei 30/92 de réxime xurídico das administracións públicas e do procedemento administrativo común (LRXAP e PAC). Esta delegación terá efectos dende o día de hoxe.1.2) Dáse conta á Xunta de Goberno Local do informe-proposta de data 11 de xaneiro de 2015, do director de Área de Desenvolvemento Urbano e Sostible, conformado coa mesma data pola concelleira delegada da Área de Desenvolvemento Urbano e Sostible, do seguinte teor literal: O artigo 127 da Ley Reguladora de las Bases del Régimen Local, modificada pola Ley de Medidas para la Modernización del Gobierno Local ( Ley 57/2003, de 16 de decembro), recolle no seu artigo 127 as competencias atribuídas á Xunta de Goberno Local que resultan de aplicación a Santiago de Compostela en virtude do establecido no artigo 121. c) da citada LRBRL. Entre esas competencias, o parágrafo l) contempla a correspondente ao exercizo da potestade sancionadora salvo que por ley esté atribuída a outro órgano. As facultades delegadas na concelleira de desenvolvemento sostible derivan dunha pluralidade de normas que recollen un réxime de infraccións e sancións. Aos efectos de axilizar a tramitación administrativa dos expedientes que poideran tramitarse nesta área resulta oportuna a delegación da competencia sancionadora na concelleira Dª Teresa Gutiérrez López. Delegar a competencia sancionadora das infraccións cometidas nas materias de cemiterios, servizos básicos, sanidade e medio ambiente, derivadas da aplicación das ordenanzas e legislación sectorial nestas materias, nas que a competencia sancionadora non se atribúa específicamente a outro órgano, na concelleira delegada da área Dª Teresa Gutiérrez López. A delegación inclúe a facultade de resolver os recursos de reposición contra os actos ditados polo órgano delegado.” Delegar a competencia sancionadora das infraccións cometidas nas materias de cemiterios, servizos básicos, sanidade e medio ambiente, derivadas da aplicación das ordenanzas e lexislación sectorial nestas materias, nas que a competencia sancionadora non se atribúa específicamente a outro órgano, na concelleira delegada da área Dª Teresa Gutiérrez López. A delegación inclúe a facultade de resolver os recursos de reposición contra os actos ditados polo órgano delegado. Esta delegación terá efectos dende o día de hoxe.” Santiago de Compostela, 19 de xaneiro de 2015. O ALCALDE, Asdo: Agustín Hernández Fernández de Rojas